Ambaŭ flankoj de monero -- ĉu ŝanĝo aŭ persisto por la tradicia kulturo?
#000000
Kiel en aliaj landoj kun longa historio, ankaŭ en Ĉinio multaj tradicioj kaj ilia fona kulturo alfrontas defion pro la nunaj socia disvolvo kaj ŝanĝiĝo de la vivmaniero. Precipe, gejunuloj estas profunde influataj de la usona kaj eŭropa kulturoj, kaj al la tradicia kulturo mankas heredantoj. Inter specialistoj fokusiĝas la temo: kiel la tradicioj daŭru -- ĉu ili sin ŝanĝu "kreive" aŭ konservu sian originan formon? Ankaŭ ĈPPIK-membroj multe zorgas pri la heredo de la tradicia kulturo.
#000001
Tian Qing: tradiciaj artoj ne devas esti "transgenigitaj"
#000002
Tian Qing, ĈPPIK-membro kaj specialisto pri la protektado de nematerialaj kulturaj heredaĵoj, diris, ke tradiciaj artoj devas konservi sian esencon, kaj oni ne devas ilin "transgenigi" por populariĝo.
#000003
"Se, por flati gejunulojn, ĉiuj operoj fariĝos pop-muzukaj, do por kio ni konservu la 200 specojn de loka opero? Sufiĉas jam nur la televida programero La Voĉo de Ĉinio!" Li diris, ke profesiaj prezentantoj de tradiciaj artoj devas koni sian limon, ekzemple, kanto de Kunĉjiu-opero kaj ludo de Guĉin-muzikilo postulas de la spektantoj instruitecon kaj klerecon. Ne estas taŭge ke oni flatu la spektantojn pro ilia ne sufiĉe alta nivelo.
#000005
Feng Jicai: atente gardu la "klasikecon" de klasikaĵoj
#000006
Feng Jicai zorgas pri la protektado de la tradicia kulturo dum multaj jaroj, kaj lia opinio estas iom malsama ol tiu de Tian Qing. Li diris, ke pro la tuta ŝanĝiĝo de la vivmaniero kaj kultur-formo en la moderna socio, iuj tradicioj devas esti ŝanĝitaj aŭ rekreitaj kunfandite kun la moderna estetiko. Tamen li opinias ankaŭ, ke certaj aferoj de la klasika, tradicia kulturo devas esti bone konservataj.
#000008